Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Martina, Špringelová, Mgr. 
Organizácia: Národný ústav certifikovaných meraní vzdelávania, Žehrianska 9, Bratislava 5
Pozícia: Riešiteľ aktivity, vedecko-výskumný pracovník, aktivita. 4.1
Znalosť jazykov: anglický B1, nemecký B1

2. Zahraničná pracovná cesta (ZPC):
Štát, mesto: Česká republika, Brno
Vykonaná v dňoch: 2. - 3.4.2012
Účel cesty: Informovať o metódach výskumu klímy školy a sociálnej atmosféry v triede na workshope „Děti a dětství ve výskumu“, ktorý sa koná na Fakulta sociálních studií Masarykovej univerzity v Brne
Spôsob financovania: z rozpočtu NÚCEM a z prostriedkov štrukturálnych fondov EÚ spolufinancované fondom:  Európsky sociálny fond, Operačný program Vzdelávanie, Prioritná os: 1 Reforma systému vzdelávania a odbornej prípravy, Opatrenie: 1.1 Premena tradičnej školy na modernú, projekt: „Hodnotenie kvality vzdelávania na základných a stredných školách v SR v kontexte prebiehajúcej obsahovej reformy“,  ITMS kód Projektu: 26110130309.

3. Rámcový program pobytu: 
•	2.3. 2012 	
- 14:09 odchod z Bratislavy 
- 15:40 príchod do Brna 
- 16:00 – 18:30 konzultácia s p. Slepičkovou ohľadom výskumu detí v školskom prostredí
•	3.4. 2012 	
- 07:30 až 10:00 skupinové konzultácie s účastníkmi workshopu, Masarykova Univerzita v Brne
- 10:00 až 17:00 účasť na workshope „Děti a dětství ve výskumu“, Masarykova Univerzita v Brne
- 18:20 odchod z Brna 
- 20:14 príchod do Bratislavy

4. Stručný priebeh rokovaní:
Hlavný program Workshopu „Děti a dětství ve výskumu“, prebehol 3.4.2012. Workshop poskytol na výskum s deťmi na školách a spôsoby realizácie takéhoto výskumu. Prítomnosť odborníkov , ktorí sa zaoberajú výskumom detí poskytla možnosť rozšírenia pohľadu na výskum detí v školskom prostredí a tak isto poskytol možnosť prezentovať naše výsledky výskumu klímy školy a klímy triedy, ktorý s témou workshopu úzko súvisí. Zaujímavá bola taktiež téma škola a rodina, ktorú môže v budúcnosti skúmať aj NÚCEM. Prínosná bola spoločná diskusia ohľadom etických aspektov výskumu s deťmi, ktorá poskytla zaujímavé a poučné informácie o etikom pokrytí a etike výskumov s deťmi v školskom prostredí. 

5. Odporúčané závery:
- odporúčania ako dodržať etiku vo výskume s deťmi v školskom prostredí 
- získanie databázy kontaktov účastníkov workshopu 

6. Prehľad prinesenej dokumentácie a miesto jej uloženia:
žiadne

7. Osobitne vyhotovený očakávaný prínos ZPC:
Workshop priniesol možnosť prezentovať výsledky nášho výskumu „klímy školy a sociálnej atmosféry v triede“ odborníkom (účastníkom workshopu).  Prínosné boli informácie o vzťahu školy a rodiny, ktoré sa v budúcnosti plánuje skúmať v aktivite 4.1. Ďalej bola prínosom diskusia, ktorá bola zameraná na etickú stránku výskumu detí hlavne v školskom prostredí ako vo formálnej organizácii. Diskutovalo sa o potrebe eticky pokryť vedu a výskum s deťmi. Prediskutované boli taktiež citlivé témy vo výskume detí (ako napr. šikana) a ich prezentáciu výsledkov. 

8. Spôsob zverejnenia výsledkov ZPC, prenos získaných informácií
http://socstudia.fss.muni.cz/novinky.php?ukol=1&newsid=38 
http://www.minedu.sk/ 

Svojím podpisom súhlasím so zverejnením správy na internete.

Správu vypracoval: Martina Špringelová

Dátum: 5.4.2012

Správu schválil: